Buhit Lawang

**Buhit Lawang** i ma sada inganan na adong di Porlak Nasional Dolok Leuser, di Kecamatan Bahorok, Kabupaten Langkat, Propinsi Sumatera Utara. Na umbahen Buhit on gabe asing sian angka na asing, i ma hahaadongan ni sada binatang naung langka alani saotik nama haadongan na di portibi on, i ma bodat sumatera. Haadongan na nunga lam otik, ala godang jolma na mamburu binatang on.

## Inganan ni Buhit Lawang
Buhit Lawang maringanan di Huta Bahorok, di Langkat, dao na hira hira mar 80 sahat tu 90 kilometer molo sian kota Medan, hira hira 2,5 jom ma Sian kota Medan, jala mar 3 jom ma molo sian Bandara Kuala Namu.  

## Na adong di bagasan Buhit Lawang

Molo taringot tu hahaadongan dibagasan inganan on, tung marragam do na boi si idaon, songon Bodat Sumatera, Inganan Mar Arum Jeram, mangida haluang, Mangida angka bunga naung otik di portibi, dohot mar borgin di bagasan tenda.

Angka jolma na ro tu inganan on, tarlumobi ma angka na ro sian huta naribur, tung massai las si tutu do rohana di inganan on, ala gok do na so boi di ida di kota, boi ta ida di inganan on, songon Haluang, adong do sada sada inganan di Buhit Lawang on, ima Lubang Ni Haluang, Molo lao hita tu inganan on, boi do ta ida adong sape mar ribu ribu haluang na margantuangan di lubang na i, molo pas tingki na, boi ma taida angka haluang i marhabangan, tottu on sada sada tingkin na jarang do dapot ta, alai tutu lao mangida i, ingkon barani do dirinta, adong do piga piga jolma gabe mabiar molo mangida haluang na habang mar ribu ribu godang na.

## Longsor dohot Banjir di Buhit Lawang

Barita dok ni roha taringot tu inganan Buhit Lawang ima na adong di taon 2003 naung salpu, adong do 240 halak na modding di tingki i, mar 1.400 halak na hamagoan jabu alani namasa di tingki i. Godang do anggar anggar na madok, haroro ni banjir dohot longsor namasa i, ima alani godang ni angka namanaba angka hau na di harangan naso adong izin na.

Banjir on ima na di tanggal 2 bulan sabolas taon 2003 borngin, adong na mandok, haroro ni banjir i, alani naung tingki na do, alai godangan do muse angka jolma na mandok, dang gabe adong na masa molo so adong ula ula naso denggan na binahen ni angka jolma, gok do mandok alani angka na manaba hau na di harangan do umbahen gabe masa angka na masa i.

## Sigararon na biasa di Buhit Lawang

Buhit Lawang marbungka do tiap ari, mulai ari senen sahat tu ari minggu, mulai jam 07.00 sahat tu 16.00 WIB. Nion ma piga piga boa boa taringot tu balga ni sigararon di Buhit Lawang, songon uang masuk, marborngin, dohot angka na asing na porlu ta boto :

**Sigararon Laho Masuk**

* Laho masuk di ari biasa par Bangsong Indonesia : Rp. 5.000 / sada jolma
* Laho masuk di ujung ni minggu par Bangsong Indonesia : Rp. 7.500 / sada jolma
* Laho masuk di ari biasa par Bangsong na asing: Rp. 150.000 / sada jolma
* Laho masuk di ujung ni minggu par Bangsong Na Asing: Rp. 225.000 / sada jolma

**Singararon Parkir**

* Parkir kareta (Na mamangke dua ban) di ari biasa : Rp. 2.000
* Parkir kareta (Na mamangke dua ban) di ujung ni minggu : Rp. 5.000
* Parkir Motor (Na mamangke opat ban), Bus (na mamangke onon ban manang lobi sian onom ban) di ari biasa : Rp. 5.000
* Parkir Motor (Na mamang opat ban), Bus (na mamangke onom ban manang lobi sian onom ban) di ujung ni minggu : Rp. 10.000

**Sigararon Mar Borngin i tenda**

* Na Somal (Umum) : Rp. 5.000 / Sadari
* Rombongan : Rp. 2.500 / Sadari

**Sigararon na asing** 

* Mangida Lubang / Gua di Ari Biasa : Rp. 5.000
* Mangida Lubang / Gua di Ujung ni Minggu : Rp. 10.000
* Mangida Satwa Liar di Ari Biasa  : Rp. 15.000
* Mangida Satwa Liar di Ujung ni Minggu : Rp. 25.000

## Piga piga gombar taringot tu Buhit Lawang

Ugasan:Wisata Air Bukit Lawang.jpg|Wisata aek di Buhit Lawang
Ugasan:Indonesia - Bukit Lawang (26526940476).jpg|Bodat di Buhit Lawang
Ugasan:Bunga Asoka di Bukit Lawang.jpg|Bunga Asok di Buhit Lawang
Ugasan:Lebah Kayu di Bukit Lawang, Sumatera Utara.jpg|Borong borong di Buhit Lawang
Ugasan:Indonesia - Bukit Lawang (25950027323).jpg|Satwa di Buhit Lawang
Ugasan:Gua Kelelawar Bukit Lawang 3.jpg|Gua di Buhit Lawang


## Pustaha

## Pranala Ruar
* Jadesta.com
* Detik Sumut
* BukitLawang.com
* BukitLawangTrust.org